Menningarmiðstöð Fljótsdalshéraðs stóð fyrir póstkortasamkeppni nú í vor og bárust yfir 200 innsendar tillögur . Búið er að velja og prenta sex póstkort og eru þau að birtast á sölustöðum víða um Austurland . Verðlaunahafar voru Júlía Ásvaldsdóttir , Skarphéðinn G. Þórisson , Ólöf Valgarðsdóttir ( Skotta ) , Agnieszka Sosnowska , Hanna Gyða Þráinsdóttir og Stefanía Ósk Ómarsdóttir , öll frá Austurlandi . Í valnefndinni um póstkortin voru Pétur Behrens , Fjölnir Björn Hlynsson , Ingunn Þráinsdóttir , Karen Erla Erlingsdóttir og Halldór B. Warén . Öllum þátttakendum eru sendar sérstakar þakkir fyrir frábærar innsendingar , eru íbúar Austurlands hvattir til að kaupa þessi fallegu póstkort , senda vinum og ættingjum og hvetja þá til að sækja Austurlandið heim í sumar . Þeir sem vilja hafa kortin í sölu hjá sér eru vinsamlega beðnir um að hafa samband við Ingunni á netfangið mmf@egilsstadir.is